nn sv sv sv da da de en sv sv sv da sv sv sv da sv fr nn da nn da da da da da da nl da en da da de da nl da da cs da pl en fr
P+P arkitekter er totalrådgiver [læs mere]
P+P arkitekter er totalrådgiver på totalrenoveringen og ombygningen af boligerne på Dybbølvej, afd. 1.
Projektet består dels af en gennemgribende istandsættelse af facader, nye tage, vinduer og karnapper. Dels af en indvendig istandsættelse der omfatter nyindretning af boliger, gennemlysning af lejligheder og loft til kip. Desuden udvides og renoveres badeværelser, der etableres nye køkkener og ny boligventilation samt ny VVS og elinstallationer. Alle opgange er ligeledes blevet renoveret og derudover har beboerne haft mulighed for at tilvælge nye altaner og trapper til nyetablerede terrasser.
I forbindelse med istandsættelsen af afdelingen etableres desuden 9 tilgængelige boliger med nyindretning og nyt elevatortårn med trapperum.
Udvendigt istandsættes arealer m.h.t. belægninger, cykelparkering, legeområder og affaldshåndtering.
P+P arkitekter har som totalrådgiver projekteret og udbudt projektet i hovedentreprise, samt haft byggeledelsen og tilsyn under udførelsen. Processen er gennemført i tæt dialog med arkitekter fra Aarhus Kommune og med Landsbyggefonden ift. støttemuligheder og økonomiske vurderinger.
Fra 2013 til 2016 fungerede P+P arkitekter som bygherrerådgiver på projektet. Her udarbejdede P+P arkitekter helhedsplanen, der ligger til grund for renoveringen. Helhedsplanen er gennem workshops og arbejdsgruppemøder udviklet i samarbejde med beboerne i afdelingen og repræsentanter fra boligforeningen og er med til at sikre, at afdelingen også i fremtiden kan tilbyde attraktive, tidssvarende og konkurrencedygtige boliger.
Boligforeningen 10. marts 1943
Helhedsplan samt renovering og ombygning af almene boliger